ভারতীয় বিমানবাহিনী জাদুঘর, পালাম
ভারতীয় বিমানবাহিনী জাদুঘর হল ভারতের সামরিক বাহিনীর বৈমানিক শাখার জন্য জাদুঘর বিশেষ। এটি নয়া দিল্লিতে পালাম বিমান বাহিনী স্টেশনে অবস্থিত। এটি ১৯৬৭ সালে প্রতিষ্ঠিত হয়েছিল এবং ১৯৩২ সালে গঠিত ভারতীয় বিমান বাহিনী কর্তৃক গৃহীত যুদ্ধ অভিযানের বিবরণ প্রদর্শন করে। এছাড়াও বাহিনীর গঠনের শুরু থেকেই বিভিন্ন বিমান ও সরঞ্জাম প্রদর্শন করা হয়েছে। ১৯৯৮ সালে গোয়াতে নেভাল এভিয়েশন জাদুঘর এবং ২০০১ সালে বেঙ্গালুরুতে এইচএএল মহাকাশ জাদুঘর খোলার আগে পর্যন্ত ভারতে এটিই ছিল এই ধরনের সামরিক জাদুঘরগুলোর মধ্যে একমাত্র।